CELEX: 62018CA0524
Language: bg
Date: 2020-01-30 00:00:00
Title: Дело C-524/18: Решение на Съда (втори състав) от 30 януари 2020 г. (преюдициално запитване от Bundesgerichtshof — Германия) — Dr. Willmar Schwabe GmbH & Co.KG/Queisser Pharma GmbH & Co. KG (Преюдициално запитване — Обществено здраве — Информация и защита на потребителите — Регламент (ЕО) № 1924/2006 — Решение за изпълнение 2013/63/ЕС — Хранителни и здравни претенции за храните — Член 10, параграф 3 — Позоваване на общите, неспецифични ползи — Понятие за съпровождане от специфична здравна претенция — Задължение за представяне на научни доказателства — Обхват)

27.4.2020   
            
            
               BG
            
            
               Официален вестник на Европейския съюз
            
            
               C 137/15
            
         
      Решение на Съда (втори състав) от 30 януари 2020 г. (преюдициално запитване от Bundesgerichtshof — Германия) — Dr. Willmar Schwabe GmbH & Co.KG/Queisser Pharma GmbH & Co. KG
      (Дело C-524/18) (1)
      
      (Преюдициално запитване - Обществено здраве - Информация и защита на потребителите - Регламент (ЕО) № 1924/2006 - Решение за изпълнение 2013/63/ЕС - Хранителни и здравни претенции за храните - Член 10, параграф 3 - Позоваване на общите, неспецифични ползи - Понятие за съпровождане от специфична здравна претенция - Задължение за представяне на научни доказателства - Обхват)
      (2020/C 137/19)
      Език на производството: немски
      
         Запитваща юрисдикция
      
      Bundesgerichtshof
      
         Страни в главното производство
      
      
         Жалбоподател: Dr. Willmar Schwabe GmbH & Co.KG
      
         Ответник: Queisser Pharma GmbH & Co. KG
      
         Диспозитив
      
      
                  1)
               
               
                  Член 10, параграф 3 от Регламент (ЕО) № 1924/2006 на Европейския парламент и на Съвета от 20 декември 2006 година относно хранителни и здравни претенции за храните, изменен с Регламент (ЕО) № 107/2008 на Европейския парламент и на Съвета от 15 януари 2008 г., трябва да се тълкува в смисъл, че предвиденото в него изискване — съгласно което всяко позоваване на общите, неспецифични ползи от хранително вещество или храна трябва да е съпроводено от специфична здравна претенция, включена в списъците по членове 13 и 14 от същия регламент — не е изпълнено, когато върху лицевата страна на опаковката на хранителна добавка е направено позоваване на общите, неспецифични ползи за здравето от хранително вещество или храна, а специфичната здравна претенция, която трябва да съпровожда това позоваване, е на обратната страна на опаковката и няма какъвто и да било знак, като например звездичка, който изрично да препраща към нея.
               
            
                  2)
               
               
                  Член 10, параграф 3 от Регламент № 1924/2006, изменен с Регламент № 107/2008, трябва да се тълкува в смисъл, че позоваванията на общите, неспецифични ползи от хранително вещество или храна за цялостното добро здраве или здравно благополучие трябва да бъдат обосновани с научни доказателства по смисъла на член 5, параграф 1, буква а) и член 6, параграф 1 от същия регламент. За целта е достатъчно тези позовавания да са съпроводени от специфични здравни претенции, включени в списъците по член 13 или член 14 от този регламент.
               
            
         (1)  ОВ C 392, 29.10.2018 г.